S-6815/2019

Dómur

Mál þetta, sem dómtekið var 11. desember 2019, var höfðað með ákæru, útgefinni af lögreglustjóranum á höfuðborgarsvæðinu 21. nóvember 2019, á hendur B-kk-þgf E-kk-þgf J-kk-þgf, […]:

„fyrir eftirtalin umferðar, vopna og fíkniefnalagabrot, með því að hafa:

1. Mánudaginn 22. maí 2017, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 160 ng/ml, MDMA 215 ng/ml og tetrahýdrókannabínól 3,7 ng/ml), um Norðurgötu á Akureyri, uns lögregla aksturinn við hús […] við þá götu, og á sama tíma haft í vörslum sínum Tac Forcehníf sem fannst á ákærða við öryggisleit eftir að komið var á lögreglustöð.

[...]

Telst þetta varða við 1. og 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, og b. lið 1. mgr. 30. gr., sbr. 36. gr. vopnalaga nr. 16/1998.

2. Þriðjudaginn 13. júní 2017, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 45 ng/ml og tetrahýdrókannabínól 4,3 ng/ml) um Stórakrika í Mosfellsbæ uns lögregla stöðvaði aksturinn við Krikaskóla.

[...]

Telst þetta varða við 1. og 2. mgr. 45. gr. a., 1. mgr. 48. gr., allt sbr. 1. mgr. 100. gr., umferðarlaga nr. 50/1987.

3. Sunnudaginn 30. desember 2018, haft í vörslum sínum 31,55 grömm af amfetamíni og 1,82 grömm af maríhúana sem lögregla fann við öryggisleit á ákærða í verslunarmiðstöðinni Smáralind, Hagasmára 1 í Kópavogi.

[...]

Telst þetta varða við 2. gr., sbr., 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

4. Föstudaginn 8. febrúar 2019, haft í vörslum sínum 37,36 grömm af amfetamíni sem ákærði framvísaði til lögreglu á lögreglustöðinni á Akureyri í kjölfar þess að hafa verið handtekinn sem farþegi í bifreiðinni […] á Drottningarbraut rétt norðan við Akureyrarflugvöll.

[...]

Telst þetta varða við 2. gr., sbr. 5. gr. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

5. Miðvikudaginn 21. ágúst 2019, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 285 ng/ml) um Hringveginn í Þingeyjarsveit uns lögregla stöðvaði aksturinn við […].

[...]

Telst þetta varða við 1. og 2. mgr. 45. gr. a. og 1. mgr. 48. gr., allt sbr. 1. mgr. 100. gr., umferðarlaga nr. 50/1987.

Fyrir eftirtalin hegningarlagabrot:

6. Fyrir fjársvik, með því að hafa föstudaginn 28. apríl 2017, að […], blekkt […], til að afhenda sér Apple MacBook Profartölvu, að verðmæti 210.000 krónur, sem ákærði þóttist hafa greitt fyrir með millifærslu af sínum reikningi, […] við Sparisjóð Höfðhverfinga, inn á reikning […] við Landsbanka Íslands.

[...]

Telst þetta varða við 248. gr. almennra hegningarlaga nr. 19/1940.

7. Fyrir gripdeild, með því að hafa laugardaginn 29. apríl 2017, að […], hrifsað til sín úr höndum […], tvær Apple MacBook Profartölvur, samtals að verðmæti 420.000 krónur, og haft á brott með sér án þess að greiða fyrir.

[...]

Telst þetta varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987. Krafist er upptöku á 68,91 g af amfetamíni og 1,82 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Jafnframt er krafist upptöku á Tac Forcevasahníf, sem lögregla lagði hald á, með vísan til 1. mgr. 37. gr. vopnalaga nr. 16/1998.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1992. Samkvæmt framlögðu sakavottorði, dagsettu 10. desember 2019, á ákærði að baki allnokkurn sakaferil. Með dómi Héraðsdóms Norðurlands Eystra 13. febrúar 2012 var ákærði dæmdur í tveggja mánaða fangelsi, skilorðsbundið til þriggja ára, og til greiðslu 300.000 króna sektar, auk þess sem hann var sviptur ökurétti í tvö ár og sex mánuði. Í málinu var ákærði sakfelldur fyrir líkamsárás, fíkniefnalagabrot og fyrir akstur undir áhrifum ávanaog fíkniefna, þar af í eitt skiptið jafnframt undir áhrifum áfengis. Með dómi sama dómstóls frá 12. júlí 2012 var ákærði dæmdur til greiðslu 300.000 króna sektar, fyrir vopnalagabrot og fíkniefnalagabrot, sem og fyrir akstur undir áhrifum ávana og fíkniefna, en dómurinn var hegningarauki að því leytinu til við dóminn frá 13. febrúar sama ár. Með dóminum var ákærða gert að sæta eins árs ökuréttarsviptingu. Enn var ákærði dæmdur í þriggja mánaða fangelsi og sviptur ökurétti ævilangt með dómi Héraðsdóms Norðurlands Eystra þann 12. febrúar 2013. Í málinu var ákærði meðal annars sakfelldur fyrir akstur sviptur ökurétti og undir áhrifum ávana og fíkniefna. Með dómnum var áðurnefndur skilorðsdómur frá 13. febrúar 2012 dæmdur upp og ákærða gerð refsing í einu lagi. Ákærði var dæmdur í 45 daga fangelsi, auk þess sem ævilöng ökuréttarsvipting hans var áréttuð, með dómi Héraðsdóms Reykjaness 9. febrúar 2015, en í málinu var ákærði meðal annars sakfelldur fyrir akstur sviptur ökurétti og akstur undir áhrifum ávana og fíkniefna. Með dómi Héraðsdóms Reykjavíkur 7. nóvember 2016 var ákærði sakfelldur fyrir vopnalagabrot, fíkniefnalagabrot, akstur sviptur ökurétti og akstur undir áhrifum ávana og fíkniefna. Með brotum sínum rauf ákærði skilorð eins árs reynslulausnar sem ákærði hlaut 16. maí 2015 á eftirstöðvum 65 daga refsingar vegna áðurnefndra dóma frá 12. febrúar 2013 og 9. febrúar 2015. Var refsingin því dæmd upp og ákærða gerð refsing í einu lagi í málinu og ákærði dæmdur í 6 mánaða fangelsi auk þess sem ævilöng ökuréttarsvipting hans var áréttuð. Með dómi Héraðsdóms Reykjavíkur 1. febrúar 2017 var ákærði dæmdur í 45 daga fangelsi auk þess sem ævilöng ökuréttarsvipting hans var áréttuð fyrir akstur sviptur ökurétti og undir áhrifum ávana og fíkniefna. Brotin framdi ákærði fyrir uppkvaðningu áðurnefnds dóms frá 7. nóvember 2016 og var honum því gerður hegningarauki. Ákærði gekkst undir sektargerð lögreglustjóra 20. júlí 2019 þess efnis að hann samþykkti greiðslu 214.000 króna sektar vegna fíkniefnalagabrots. Nú síðast var ákærði sakfelldur með dómi Héraðsdóms Reykjaness 6. nóvember 2019 og dæmdur í 4 mánaða fangelsi fyrir akstur sviptur ökuréttindum og undir áhrifum ávana og fíkniefna.

Brot þau sem ákærði er nú sakfelldur fyrir voru öll drýgð fyrir uppkvaðningu síðastgreinds dóms og verður honum því dæmdur hegningarauki í máli þessu, sbr. 78. gr. almennra hegningarlaga nr. 19/1940.

Í samræmi við framlagt sakavottorð er við ákvörðun refsingar miðað við að ákærði sé nú í fimmta sinn sakfelldur fyrir akstur undir áhrifum ávana og fíkniefna og í fjórða sinn fyrir að aka sviptur ökurétti, innan ítrekunartíma í skilningi 71. gr. almennra hegningarlaga nr. 19/1940.

Við ákvörðun refsingar er á hinn bóginn litið til greiðrar játningar ákærða og til þess að ákærði hefur nú látið af neyslu ávana og fíkniefna, en ákærði hefur framvísað vottorðum meðferðaraðila því til stuðnings. Þar að auki er litið til þess langa tíma sem liðinn er frá því að brot ákærða samkvæmt ákæruliðum nr. 1, 2, 6 og 7 voru framin, en ákærða verður ekki kennt um þá óútskýrðu töf sem orðið hefur á málarekstrinum. Horfir framangreint til refsimildunar.

Með hliðsjón af framanrituðu, sakarefni málsins, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 8 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á 68,91 grömmum af amfetamíni, 1,82 grömmum af maríhúana og Tac Forcevasahníf, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 231.880 krónur, að meðtöldum virðisaukaskatti, og 608.995 krónur í annan sakarkostnað.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari fyrir B-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf Ö-kk-nf J-kk-nf, sæti fangelsi í 8 mánuði.

Áréttuð er ævilöng ökuréttarsvipting ákærða.

Ákærði sæti upptöku á 68,91 grömmum af amfetamíni, 1,82 grömmum af maríhúana og Tac Forcevasahníf.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 231.880 krónur og 608.995 krónur í annan sakarkostnað.

B-kvk-nf V-kvk-nf

------------------

Rétt endurrit staðfestir, Héraðsdómi Reykjavíkur, 18. desember 2019.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 231.880 krónur, að meðtöldum virðisaukaskatti, og 608.995 krónur í annan sakarkostnað.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari fyrir B-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

Ákærði, B-kk-nf Ö-kk-nf J-kk-nf, sæti fangelsi í 8 mánuði.

Áréttuð er ævilöng ökuréttarsvipting ákærða.

Ákærði sæti upptöku á 68,91 grömmum af amfetamíni, 1,82 grömmum af maríhúana og Tac Forcevasahníf.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 231.880 krónur og 608.995 krónur í annan sakarkostnað.

B-kvk-nf V-kvk-nf

------------------

Rétt endurrit staðfestir, Héraðsdómi Reykjavíkur, 18. desember 2019.